钦定古今图书集成/明伦汇编/氏族典/第363卷 > 《廖用贤尚友录》 > 任嚣
## 钦定古今图书集成/明伦汇编/氏族典/第363卷 > 《廖用贤尚友录》 > 任嚣

按《史记尉佗传》：佗为南海龙川令。二世时，南海尉任
嚣病且死，召佗语曰：“闻陈胜等作乱，秦为无道，天下
苦之。项羽、刘季、陈胜、吴广等州郡各共兴军聚众，虎
争天下，中国扰乱，未知所安，豪杰畔秦相立，南海僻
远，吾恐盗兵侵地至此。吾欲兴兵绝新道，自备待诸
侯变，会病甚。且番禺负山险阻，南海东西数千里，颇
有中国人相辅，此亦一州之主也，可以立国。郡中长
吏无足与言者，故召公告之。”即被佗书行南海尉事。